डेभिड बेक्ह्याम

डेभिड बेक्ह्याम (पुरा नाम: डेभिड रोबर्ट जोसेफ बेक्ह्याम) इङ्ल्यान्डको राष्टिय फुट्बल टिमका भुतपुर्व खेलाडी र कप्तान हुन । उनले म्यानचेष्टर युनाइटेड,प्रेस्ट नर्थ  इन्ड,रियल म्याड्रिड,लस ऐन्जलस ग्यालेक्सी ,एसि मिलान , पेरिस सेन्ट जर्मन  क्लब र इङ्ल्यान्डको राष्टिय टिममा खेल खेलि अरु खेलाडीका लागि उदाहरणिय बने । उनी पहिलो ब्रिटिस् खेलाडी पनि हुन जसले चार ओटा देशमा लिग उपाधि जित्न सफल भए । बेक्ह्यामले सन् २०१२ -२०१३ को लिगको अन्त्यतिर सन्यास लिने घोषणा गरे । उनले आफ्नो अन्तिम खेल जर्मन क्लब पेरिस सेन्ट जर्मनबाट १६मे २०१३ र १८ मे २०१३ मा खेलि आफ्नो व्यावसायिक फुटबल छोड्न पुगे ।

बेक्ह्यामले व्यावसायिक फुटबलको सुरुवात  म्यानचेष्टर युनाइटेडबाट गरे जहाँ  १७ वर्षको उमेरमा उनले  म्यानचेष्टर युनाइटेडबाट १९९२  मा पहिलो खेल खेले । उनले म्यानचेष्टर युनाइटेडबाट प्रिमियर लिगको उपाधि ६ पटक जिते, एफ ए कप दुई पटक र सन् १९९९  मा युइएफए च्यान्पियन्स लिगको उपाधि पनि हात पारे । त्यसपछि उनले रियल म्याड्रिडबाट चार सिजन खेले । रियल म्याड्रिडसँगको अन्तिम सिजनमा बेक्ह्यामले ला लिगा च्याम्पियन्स पनि हात पारे । जुन २००७ मा बेक्ह्यामले लस एन्जलस ग्यालेक्सि क्लबको पाँच वर्षे करारमा हस्ताक्षर गरे । बेक्ह्याम लस एन्जलस ग्यालेक्सि क्लबमा नै कार्यरत हुँदा ऋणका रूपमा एसि मिलानका लागि २००९ र २०१० मा खेलहरु खेल्न पुगे । खेलहरु खेल्ने क्रममा उनी च्यानपियन्स लिगको १०० खेल खेल्ने पहिलो ब्रिटिस् खेलाडि बने ।

अन्तराष्ट्रिय खेलमा बेक्ह्यामले इङ्गलयाण्डबाट  पहिलो खेल १ सेप्टेम्बर १९९६ मा २१ वर्षको उमेरमा खेले । जब उनी इङ्ल्यान्डको टिम क्यापटेनका रूपमा ६वर्ष रहे तब बेक्ह्यामले ५८ खेल खेलेका थिए । बेक्ह्यामले इङ्ल्यान्डबाट जम्मा ११५ खेल खेलेका थिए ।

बेक्ह्याम दुइ पटक FIFA world player of the year का लागि छानिएको भए पनि player of the year भने हुन सकेनन् । २००४ मा भएको फिफाको १०० औ वार्षिकोत्सब समारोहमा उनको नाम शिर्ष १२५ सर्वश्रेष्ठ जिवित खेलाडिको सुचिमा पर्न पुग्यो । २००४ मा नै बेक्ह्याम विश्वको सबैभन्दा धेरै तलब लिने खेलाडि बने । त्यसपछि २००७ मा लस एन्जलस ग्यालेक्सिबाट मेजर लिग सकरको इतिहासमा सबभन्दा धेरै तलब लिने खेलाडि बने ।

बेक्ह्याम सन् १९९९ मा भिक्टोरिया बेक्ह्यामसंग विवाह बन्धनमा बाँधिए । हालसम्म बेक्ह्यामको ३ छोरा र १ कान्छी छोरी गरी ४ बच्चा छन् ।

 सन्दर्भ सूची 

श्रेणी:इङ्ल्यान्डका फुटबल खेलाडीहरू
श्रेणी:जीवित मानिसहरू
श्रेणी:सन् १९७५ मा जन्म